Dómur Héraðsdóms Reykjavíkur í máli nr . E - 3623 / 2015 Friðjón Rúnar Sigurðsson gegn íslenska ríkinu Með dómi Héraðsdóms Reykjavíkur sem kveðinn var upp þann 29. september 2016 var íslenska ríkið sýknað af kröfu stefnanda . Í málinu var deilt um tekjufærslu á láni sem stefnandi hafði fengið hjá einkahlutafélagi sem var að hluta til í eigu hans . Ríkisskattstjóri og yfirskattanefnd komust að þeirri niðurstöðu að um væri að ræða ólögmæta lánveitingu sem skattleggja bæri sem laun . Í dómi héraðsdóms kemur fram að óumdeilt sé í málinu að einkahlutafélagið hafi tekið lán hjá Glitni banka hf. og endurlánað stefnanda sem greiddi svo beint af láninu til Glitnis . Lánveiting með þessum hætti sé í andstöðu við ákvæði laga um einkahlutafélög og af þeim sökum ber að skattleggja hana sem gjöf í samræmi við 2. mgr. 4. tölul. 7. gr. tekjuskattslaga . Ennfremur kemur fram í dómi héraðsdóms að dómar Hæstaréttar í málunum 417 / 2015 og 153 / 2012 hafi skýrt fordæmisgildi í máli stefnanda .